ઘણે ભાગે તો આવાં ગામ, લોક, યા કોમની ઈર્ષ્યા કરનાર કોઈ અન્ય ગામના લોકો દ્વારા આવી ટીખળ, ઉપહાસયુક્ત કહેવતોનું સર્જન થયું હોય છે. તેમાં સત્યને બદલે ટીખળ, મજાક, મશ્કરી, કટાક્ષ, વ્યંગ જેવાં લક્ષણો મુખ્ય હોય છે. અલબત્ત, રમૂજ ઊપજાવે તેવું તત્ત્વ હોવાથી આવી કહેવતો અનાયાસ લોકકંઠે રમતી થઈ જાય છે. લગ્નગીતમાં ફટાણાંની જેમ ટીખળયુક્ત વિનોદાત્મક સ્થાનિક કહેવતો લોકજીવનમાં ધ્યાનપાત્ર બને છે.